Αινίτης - Κουτουλάκης - Δήμας - Κουκουλιτάκης στο Πέραν
2022-09-21 19:00 UTC | ΠΕΡΑΝ το καφέ αμάν της πόλης - Λεωφ. Δεκελείας 20, Νέα Χαλκηδόνα 143 43, Ελλάδα
Τετάρτες συνεχίζουμε και φέτος το ιδιαίτερο πρόγραμμα με τα "ΑΠΑΓΟΡΕΥΜΕΝΑ
ΡΕΜΠΕΤΙΚΑ" - ανανεωμένο και με νέους συντελεστές ! Τον Αύγουστο του 1936 ο
Μεταξάς ένα από τα μέτρα που επιβάλει είναι η λογοκρισία των «χασικλίδικων», η
απαγόρευση των τεκέδων, αλλά και των μαγαζιών καφέ - αμάν που παίζονταν μουσικές
με επιρροές εξ Ανατολών. Λέγεται, μάλιστα, πως το πρώτο τραγούδι που
απαγορεύθηκε ήταν το «πρέζα όταν πιεις», το οποίο είχε πρωτοερμηνεύσει η Ρόζα
Εσκενάζυ το 1934. Σήμερα, 90 περίπου χρόνια μετά - επίκαιρα όπως τότε - αυτά τα
τραγούδια παίζονται στα περισσότερα μουσικά προγράμματα αποδεικνύοντας τη δύναμη
των συγκεκριμένων τραγουδιών, μιας και ήταν βιωματικά και αντανακλούσαν το
κοινωνικό γίγνεσθαι όχι μόνο των περιθωριακών, αλλά και των περιθωριοποιημένων
ανθρώπων. Ένα πρόγραμμα αφιερωμένο στα απαγορευμένα τραγούδια του ρεμπέτικου,
τραγούδια που κυνηγήθηκαν όσο κανένα άλλο είδος μουσικής. Στο πρόγραμμα
ακούγονται τραγούδια απαγορευμένα και μη, των Μπάτη, Δελιά, Γιοβάν Τσαούς,
Παπάζογλου, Χατζηχρήστου, Βαμβακάρη, Τσιτσάνη,Παπαιωάννου και άλλων συνθετών.
Συμμετέχουν ΑΝΤΩΝΗΣ ΑΙΝΙΤΗΣ μπουζούκι - τραγούδι ΓΙΩΡΓΟΣ ΚΟΥΤΟΥΛΑΚΗΣ μπουζούκι -
τραγούδι ΜΙΧΑΛΗΣ ΔΗΜΑΣ μπουζούκι - τραγούδι ΔΗΜΗΤΡΗΣ ΚΟΥΚΟΥΛΙΤΑΚΗΣ Κιθάρα ΚΑΘΕ
ΤΕΤΑΡΤΗ έναρξη 21.30 επιβάρυνση θεάματος 5 ευρώ/άτομο Κρατήσεις: 210-25.33.896
«Πέραν, το καφέ αμάν της πόλης» Λεωφόρος Δεκελείας 20, Νέα Φιλαδέλφεια
http://www.peran.gr
